पहले दिन नकल करते पकड़े 21 परीक्षार्थी
पलवल (हथीन) | हरियाणाबोर्ड की 10वीं 12वीं कक्षा में अकेले हथीन खंड में बोर्ड से आए उड़नदस्तों ने 21 परीक्षार्थियों पर यूएमसी केस बनाए हैं। भिवानी बोर्ड से आए उड़नदस्ते के इंचार्ज राजेंद्र सिंह ने बताया कि अलग-अलग परीक्षा केंद्रों पर 10वीं कक्षा के पेपर में नौ परीक्षार्थियों को तथा शाम की पाली में 12वीं कक्षा के पेपर में 12 परीक्षार्थियों को नकल करते पाया गया।
जिला पलवल में बनाए गए 72 परीक्षा केंद्रों में से 20 परीक्षा केंद्रों को संवेदनशील घोषित किया गया, जिन पर अधिक पुलिस के जवान तैनात किए गए थे। मंगलवार को बोर्ड का पहला पेपर अंग्रेजी विषय का था। इनके लिए 72 परीक्षा केंद्र बनाए गए हैं। परीक्षा के बाद छात्रों ने बताया कि पेपर लंबा तो था ही, लेकिन आसान भी था। राजकीय वरिष्ठ माध्यमिक स्कूल बाल में तीन परीक्षा केंद्र बनाए गए। प्रत्येक केंद्र में 300 से अधिक बच्चे परीक्षा दे रहे थे। सुबह साढ़े 10 बजे दसवीं कक्षा का दोपहर बाद ढाई बजे से बारहवीं कक्षा का अंग्रेजी विषय का पेपर था। अंदर परीक्षा केंद्रों की व्यवस्था के आगे नकल करवाने वालों की एक चली। खंड शिक्षा अधिकारी अशोक कुमार बघेल ने बताया कि सुबह के पेपर में उन्होंने नौ परीक्षा केंद्रों को चेक किया, जहां कोई भी विद्यार्थी नकल करता नहीं मिला। राजकीय वरिष्ठ माध्यमिक स्कूल में बच्चे अधिक होने से कुछ अव्यवस्था की शिकायतें मिली थी, लेकिन उन्हें जल्द ही दूर कर दिया गया। डीईओ अनिल शर्मा का कहना है कि विभाग का प्रयास है कि परीक्षाएं सौ प्रतिशत नकल रहित हों और यदि किसी परीक्षा केंद्र पर नकल होते हुए पाई गई तो उस केंद्र का पेपर रद्द कर दिया जाएगा। छात्र और उनके अभिभावक नकल रहित परीक्षाएं करवाने में जिला प्रशासन शिक्षा विभाग का सहयोग करें।
hin_Deva hin_Deva hin_Deva